Tata, Mistry
టాటా-మిస్త్రీ పరిణామాలపై ఆర్థికశాఖ నిఘా!
న్యూఢిల్లీ, నవంబరు 7: టాటాసన్స్‌బోర్డు రూంలో లేవనెత్తిన ఇటీవలి పరిణామా లు ఇన్వెస్టర్ల సొమ్ముకు విఘాతం కలుగకుండా ప్రస్తుతం జరుగుతున్న పరిణామాలను నిశితంగా పరిశీలించాలని ఆర్థిక మంత్రిత్వశాఖ తన పరిధి లోని ఏజెన్సీలు, సంస్థలకు సూచించింది. టాటా గ్రూప్‌లో నెలకొన్న యాజమాన్య ఉద్వాసన పరిణా మాలు, తదనంతరం తాత్కాలిక ఛైర్మన్‌గా రతన్‌ టాటారావడం మిస్త్రీ తాను అన్ని నిర్ణయాలు బోర్డు ఆమోదంతోనే తీసుకున్నట్లు వివరించడం వంటివి వివాదాస్పదంగా మారాయి. టాటాగ్రూప్‌ కంపెనీ ల్లో పెట్టుబడులు పెట్టినఎల్‌ఐసి, బ్యాంకులు వంటి సంస్థలను ఆర్థికశాఖ ముందు ఇన్వెస్టర్ల పెట్టుబడు లకు భద్రతచేకూర్చాలని సచించారు. ముందుగా విదేశీ సంస్థాగత ఇన్వెస్టర్లు కొంత టాటాప్రస్తుత పరిణామాలపై ఆందోళన వ్యక్తంచేస్తున్నారు. ఎఫ్‌ఐఐలు టాటామోటార్స్‌లో పదిశాతం పెట్టుబడు లు పెట్టారు. టాటాసన్స్‌లో నెలకొంటున్న పరిణా మాలు ఆందోళనకరంగా ఉన్నాయని వారంటున్నా రు. టాటామోటార్స్‌కు ఈ ఎఫ్‌ఐఐల గ్రూప్‌ లేఖను కూడా రాసింది. అమెరికా కేంద్రంగాఉన్న ఈ ఇన్వె స్టర్లు సావరిన్‌ వెల్త్‌ఫండ్స్‌లో క్రియాశీలకంగా ఉన్న ఒక సంస్థ ఆధ్వర్యంలో ఈలేఖరాసినట్లు తేలింది. అలాగే ఎయిర్‌ఏసియాకు సంబంధించి వాణిజ్య పరంగా ఉన్న పలు లోపాలను ఎయిర్‌ఏసియా సీని యర్‌ ఎగ్జిక్యూటివ్‌లు పలుపర్యాయాలు ఫిర్యాదులు చేసారు. ఇప్పటివరకూ ఎటువంటి చర్యలు లేవని ఒక ఆంగ్లదినపత్రిక ఉటంకించింది. ఎయిర్‌ఏసియా ఇండియా ప్రస్తుతం మలేసియా మాతృసంస్థ ఎయిర్‌ఏసియా బెర్హాద్‌ ఆధ్వర్యంలో నడుస్తున్నది. విదేశీ ప్రత్యక్షపెట్టుబడుల నిబంధనలకు విరుద్ధంగా భారత్‌ వెంచర్‌ మలేసియా కంపెనీపై అధికఛార్జిలు విధించింది. మిస్త్రీ ఈ అంశాన్ని టాటాసన్స్‌బోర్డుకు పదేపదే తెచ్చారు. దీనిపై విచారణ జరగాలనికూడా కోరారు. ఇక టాటాగ్రూప్‌ హోల్డింగ్‌కంపెనీ టాటా సన్స్‌కు రెట్టింపుస్థాయికంటే ఎక్కువ డివిడెండ్‌ను మిస్త్రీ ప్రతిపాదించారు.
2020 నాటికి టాటాసన్స్‌ వాటాదారులకు సుమారు800 కోట్లు చెల్లించాల్సి వస్తున్నది. 2016లో 323 కోట్లు చెల్లిస్తుంటే ఈ మొత్తం రెట్టింపుకంటే పెరిగింది. టాటాట్రస్టులకు ప్రస్తుతం టాటాసన్స్‌లో మెజార్టీ వాటాలున్నాయి. దీనివల్ల కంపెనీ భవిష్యత్తు నగదు నిల్వలపై ప్రభా వం చూపిస్తుందని, గ్రూప్‌ యూనిట్లకు కూడా కష్టం అవుతుందన్న భావన వ్యక్తం అయింది. ఇక సైరస్‌మిస్త్రీ హయాంలోగ్రూప్‌ ఎగ్జిక్యూటివ్‌ కౌన్సిల్‌ లో సభ్యునిగా ఉన్న నిర్మాల్యకుమార్‌ మిస్త్రీతోపాటే ఉద్వాసనకు గురయ్యారు. తనకు ఈ సమాచారం ఎలా తెలిసింది. తర్వాత ఏంజరుగనున్నది అన్న అంశాలపై కుమార్‌ తన బ్లాగ్‌లో వ్యాఖ్యలుచేయడం కంపెనీ పరిస్థితులను మరింత తేటతెల్లంచేసినట్ల యింది. ఇక మిస్త్రీ శిబిరం ఇతర స్వతంత్రడైరెక్టర్ల నుంచి కూడ ఆమద్దతును ఆసిస్తోంది. ఇండియన్‌ హోటల్స్‌కంపెనీ స్వతంత్ర డైరెక్టర్లు ఇప్పటికే మద్ద తు ప్రకటించారు. అయితే టాటా గ్రూప్‌ప్రస్తుత యాజమాన్యం కూడా స్వతంత్ర డైరెక్టర్ల వైఖరిని ప్రశ్నిస్తోంది.వారువాస్తవంగా స్వతంత్రంగానే వ్యవహరిస్తున్నారా లేక షాపోర్జీపల్లోంజి గ్రూప్‌ నుంచి లబ్ధిపొందుతున్నారా అని ప్రశ్నిస్తోం ది.
ఈ నెల 18వ తేదీ టాటా ఇన్వెస్టర్‌ సదస్సు జరుగనున్నది. ఈ పరిణామాల నేపథ్యంలో వచ్చే త్రైమాసికానికి వాయిదావేసారు. ఇండియన్‌ హోట ల్స్‌ డైరెక్టర్ల వ్యవహారంతో టాటాసన్స్‌ మిగిలిన గ్రూప్‌ స్వతంత్ర డైరెక్టర్లను చేజార్చుకోకూడదని విస్తృత కసరత్తులు జరుపుతోంది. సాధారణ సర్వ సభ్యసమావేశాల్లో వాటాదారుల నుంచి ఓటింగ్‌ను తీసుకోవాలని అసాధారణ పరిస్థితుల్లో మాత్రమే ఈ విధానంఅనుసరించి మిస్త్రీని వివిధ కంపెనీల బోర్డు ల నుంచి ఉద్వాసన చెప్పేందుకు ఈవిధానం అమ లుచేయాలని చూస్తోందని సమాచారం. ఇక మిస్త్రీ కూడా టాటాసన్స్‌సలహాలు కొన్నింటిని పక్కనపెట్టా రని అంచనా. టిసిఎస్‌లో ఐదుశాతం వాటాలను విక్రయించాలన్న నిర్ణయాన్ని పెడచెవిన పెట్టారని, నగదునిల్వలు పెంచుకునేందుకు సరైన సమ యంలో చేసిన సలహాలనుమిస్త్రీ పాటించకపోవడం కూడా టాటాసన్స్‌కు కోపంరప్పించింది. ఇక టాటా, మిస్త్రీల అంతర్గత పోరులో ప్రభుత్వరంగ బ్యాంకిం గ్‌ దిగ్గజం అందోళన చెందుతోంది. భారతీయస్టేట్‌ బ్యాంకుపరంగా టాటాసన్స్‌ను ఈ వివాదాని సహే తుకమైనపద్ద్ధతిలో పరిష్కరించుకోవాలని లేనిపక్షం లో ఇతర నిర్వహణ కంపెనీల లావాదేవీలపై తీవ్ర ప్రభావంచూపుతుందనిహెచ్చరించింది. రతన్‌టాటా ఛైర్మన్‌గా ఉన్నకాలంలో ఎస్‌బిఐటాటాగ్రూప్‌కు పటి ష్టమైన మద్దతునిచ్చింది. వివిధ ఆర్థిక పథకాలు, గ్యారంటీలద్వారా విదేశాల్లో టాటాసన్స్‌ భారీ కొను గోళ్లకు మద్దతునిచ్చింది. జాగ్వార్‌ ల్యాండ్‌రోవర్‌, కోరస్‌ వంటివి ఈకోవకు చెందినవే. మొత్తం మీద టాటాసన్స్‌, సౌరస్‌మిస్త్రీలమధ్య జరుగుతున్న అంత ర్గతయుద్ధంతో టాటాకంపెనీల విలువలు స్టాక్‌ మార్కె ట్లలో హెచ్చుతగ్గులకు లోనవుతున్నాయని చెప్పవచ్చు.